Demetrius Grekov
Demetrius Panaiotov Grekov (Bulgarice Димитър Панайотов Греков, natus die 14 Septembris 1847 in oppido Bolgrado (Ucraina), mortuus die 7 Maii 1901 Serdicae) rerum politicarum peritus Bulgaricus erat.

Iuventus et munus 
Grekov, postquam scholam finivit Aquarum Sextiarum ad usque annum 1875 iurisprudentiae studebat atque deinde Proilabi (Romania) causidicus operam dedit. Postquam Bulgaria libertatem ab Imperio Ottomanico accepit, summus iudex Serdicae nominatus est. Quem officium 13 Maii ad usque 5 Iulii 1879 tenuit.

Cursus honorum 
Eodem anno Grekov legatus Factionis Conservativae ad parlamentum Bulgariae electus cum aliis constitutionem novae civitatis composuit. A die 17 Iulii 1879 ad usque 4 Aprilis 1880 in consilio minstrorum Theodori Burmov primus administer iustitiae et brevem tempus etiam rerum internarum Bulgariae erat. Die 5 Iulii 1882 - 15 Martii 1883 iterum administer iustitiae in consilio ministrorum Leonidae Sobolev erat. Tum ad Factionem Liberalem transiit et 1887 - 1894 atque 1899/1900 iterum legatus ad parlamentum fuit. Inconsilio ministrorum Stephani Stambolov (1890 - 1894) administer rerum exterarum atque religionis erat. Anno 1891/92 etiam administerium iustitiae rexit. Die 30 Ianuarii 1899 Primus minister atque administer rerum exterarum atque religionis Bulgariae nominatus est. Quae officia ad diem 13 Octobris 1899 administrabat.

Nexus externi 
 Biographia apud www.saciol.com

Primi ministri Bulgariae
Causidici
Iudices Bulgariae
Alumni Universitatis Aquissextiensis